CELEX: C2006/326/151
Language: fi
Date: 2006-12-30 00:00:00
Title: Asia T-324/06: Kanne 23.11.2006 — Município de Gondomar v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/73
            
         Kanne 23.11.2006 — Município de Gondomar v. komissio
   (Asia T-324/06)
   (2006/C 326/151)
   Oikeudenkäyntikieli: portugali
   Asianosaiset
   
      Kantaja: Município de Gondomar (Gondomar, Portugali) (edustajat: asianajajat J. L. da Cruz Vilaça, D: Choussy ja L. Pinto Monteiro)
   
      Vastaaja: Euroopan yhteisöjen komissio
   Vaatimukset
   
               —
            
            
               Sen toteaminen, että 18.12.1995 tehdyllä komission päätöksellä C(95)3281 hankkeelle nro 95/10/61/017 (Grande Porto/Sul — Subsistema de Gondomarin (Portugali) uudelleenkehittäminen) koheesiorahastosta myönnetyn rahoitustuen peruuttamisesta 16.8.2006 tehtyyn komission päätökseen C(2006)3782, jolla peruutettiin kyseistä hanketta varten myönnetty 7 778 535 euron suuruinen tuki, ja vaaditaan palauttamaan 6 222 828 euron suuruinen summa, liittyy ilmeinen arviointivirhe, sillä rikotaan asetusta N:o 1164/94 (1), suhteellisuusperiaatetta ja oikeusvarmuuden periaatetta, ja näin ollen
            
         
               —
            
            
               kanteen kohteena oleva päätös on kumottava;
            
         
               —
            
            
               toissijaisesti kanteen kohteena oleva päätös on kumottava osittain ja on todettava, että kantajalla on oikeus saada koheesiorahaston koko rahoitustuki, lukuun ottamatta 537 863 euron suuruista summaa.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteessa vaaditaan kumoamaan EY 230 artiklan mukaisesti riitautettu päätös sillä perusteella, että kyseisessä päätöksessä kumotaan hankkeelle nro 95/10/61/107 myönnetty koko rahoitustuki ja vaaditaan kantajaa palauttamaan 6 222 828 euron suuruinen summa.
   Komissio väittää kanteen kohteena olevassa päätöksessä kantajan syyllistyneen sääntöjenvastaisuuksiin asetuksen N:o 1164/94 ja komission päätöksen C(95)3281, jolla hankkeelle myönnettiin Euroopan yhteisöjen rahoitustukea, osalta. Nämä sääntöjenvastaisuudet koskevat pääasiallisesti hyväksytyn maksukauden ulkopuolella suoritettuja maksuja, perusteettomia menoja sekä sitä, että kantaja ei ole toteuttanut töitä asetetussa määräajassa.
   Kantaja toteaa ensinnäkin, että kanteen kohteena olevaa päätöstä ei ole riittävästi perusteltu, ja että se on oikeusvarmuuden periaatteen vastainen. Tämä johtuu siitä, että komissio on useaan kertaan perustanut riidanalaisen päätöksensä epäselviin kriteereihin ja se on hylännyt joitakin kantajan väitteistä perustelematta johtopäätöksiään.
   Toiseksi kantaja väittää, että kanteen kohteena olevaan päätökseen liittyy ilmeisiä tosiseikkojen arviointia koskevia virheitä, siltä osin kuin:
   
               —
            
            
               kaikki kantajan esittämät summat on asianmukaisesti perusteltu;
            
         
               —
            
            
               komissio on määrittänyt epäselvästi määrät, jotka on perusteltava, eikä se ole myöskään arvioinut kantajan menojen tueksi esittämää näyttöä;
            
         
               —
            
            
               komissio on hylännyt kantajan selvitykset ilmoittamatta täsmällistä oikeudellista perustaa;
            
         
               —
            
            
               komissio on tulkinnut virheellisesti sille esitettyjä tosiseikkoja ja asiakirjoja, ainoana tarkoituksenaan osoittaa, että kantaja on toiminut vilpillisesti, vaikka sillä ei missään vaiheessa ole ollut tällaista aikomusta.
            
         Kolmanneksi kantaja väittää, että tuen määrän peruuttaminen esillä olevan asian olosuhteissa on asetuksen N:o 1164/94 vastaista, koska i) kaikki kyseisen asetuksen ja komission päätöksen C(95)3281 mukaiset tavoitteet on saavutettu, ja ii) liitteessä II olevaa H artiklaa on rikottu.
   Lopuksi kantaja väittää, että kun otetaan huomioon, että hanke on täysin toteutettu ja se, että kantaja ei ole toiminut vilpillisesti, kanteen kohteena oleva päätös on suhteellisuusperiaatteen ja EY 5 artiklan vastainen.
   
      (1)  Koheesiorahaston perustamisesta 11.7.2006 annettu neuvoston asetus (EY) N:o 1084/2006.